**The Hu** er et mongolsk metal/hardrock band dannet i 2016. Med tradisjonell mongolsk instrumentering, inkludert Morin khuur, Tovshuur og mongolsk strupesang, kaller bandet sin musikkstil for "hunnu rock", hu inspirert av Hunnu, et gammelt mongolsk imperium, kjent som hunere i vestlig kultur. Noen av bandets tekster inkluderer gamle mongolske krigsrop og poesi.

Historien
---------

To videoer på YouTube utgitt høsten 2018, «Yuve Yuve Yu» - 28. september og «Wolf Totem» - 16. november, hadde samlet fått over 76 millioner visninger innen mai 2020. 11. april 2019 nådde «Wolf Totem» nr. 1 på Billboards Hard Rock Digital Song Sales, noe som gjør The Hu til den første mongolske musikalske bandet som topper et Billboard-listen. I tillegg nådde «Yuve Yuve Yu» nr. 7 på samme hitliste mens "Wolf Totem" debuterte som nr. 22 på Billboards Hot Rock Songs listen.

17. mai 2019 møtte The Hu den mongolske presidenten Khaltmaagiin Battulga, som gratulerte bandet for deres prestasjoner med å promotere landet.

6. juni 2019 ga bandet ut videoen til sin tredje singel «Shoog Shoog». I juni og juli 2019 fremførte de tjuetre konserter i tolv europeiske land. Bandet ga ut musikkvideoen til sin fjerde singel «The Great Chinggis Khaan» 23. august 2019.

The Hu ga ut sitt første album 13. september 2019. Albumets tittel er *The Gereg*, som er betegnelsen på et diplomatisk pass fra Djengis Khans tid. Gereg ble internasjonalt gitt ut under Eleven Seven Records. Bandet startet sin første nordamerikanske turné fra september 2019 til desember 2019. Den 4. oktober ga bandet ut en ny versjon av «Yuve Yuve Yu», med ny vokal av Danny Case fra From Ashes to New. I november ble sangen «Black Thunder» / «Sugaan Essena» benyttet i videospillet Star Wars Jedi: Fallen Order. 

13. desember ga bandet ut en remix av «Wolf Totem», med Papa Roach vokalist Jacoby Shaddix. Denne versjonen vil bli benyttet i den kommende skrekkfilmen The Retaliators. 1. mai 2020 ble en remix av «Song of Women» med Lzzy Hale fra Halestorm utgitt online.

27. november 2019 ble Hu tildelt den høyeste statsprisen for Mongolia, orden av Djengis Khan, for å fremme mongolsk kultur over hele verden.

28. juni 2020 lastet The Hu opp deres innsamlingskonsert for COVID-19 på YouTube.

The Hu ga i 2020 ut en singel med en coverversjon av Metallicas «Sad but True», den er ikke med på noe The Hu album. I 2020 ble The Hu valgt ut som en av 53 grupper til å delta i Metallicas 30-årsjubileumsalbum, *Metallica Blacklist*. Sporet med The Hu på albumet er «Through the Never». Overskuddet av albumet ble donert til ulike veldedige organisasjoner, hvor hvert band som har fått spille inn et spor kan velge hvilken veldedighet overskuddet fra sangen deres skal doneres til. Hu valgte å donere alt overskuddet fra sangen deres til The Giving Day Charity Fund.

Deres første konserter etter COVID-19 var en turne i Nord-Amerika høsten 2021, "The Hun Tour". De fremførte en blanding av sanger fra *The Gereg* og nye ennå ikke utgitte sanger som i 2022 kom ut på deres andre album *Rumble of Thunder*. Det er gitt ut to singler fra albumet «This Is Mongol» og «Black Thunder».

I 2023 dukket bandet The Agasar opp i videospillet Star Wars Jedi: Survivor, det er The Hu som fremfører låtene til dette videospill-bandet. På albumet *Sounds from the Galactic Skylands (Original Music from Star Wars Jedi: Survivor)* er det 4 spor med The Hu, «Hohochu», «Sugaan Essena» («Black Thunder») og «Eseerin Vasahina».

Bandmedlemer
------------

### Bandet

* Galbadrakh Tsendbaatar "Gala" – Morin Khuur, Strupesang (2016–)
* Nyamjantsan Galsanjamts "Jaya" – Tumur Khuur, Tsuur, Strupesang (2016–)
* Enkhsaikhan Batjargal "Enkush" – Morin Khuur, Strupesang (2016–)
* Temuulen Naranbaatar "Temka" – Tovshuur (2016–)

### Turnemusikre

* Jambaldorj Ayush "Jamba" – Gitar (2019–)
* Nyamdavaa "Davaa" – Bass (2020–)
* Unumunkh Maralkhuu "Ono" – Perkisjon, Tumur Khuur (2019–)
* Odbayar Gantumur "Odko" – trommer (2019–)

### Tidligere medlemmer

* Batkhuu Batbayar – bass (2019–2020)

Discografi
----------

### Album

| Tittel | Detalje | Topp plasering |
| --- | --- | --- |
| AUS | AUT | BEL
(FL) | CAN | FIN | FRA | GER | SWI | UK | US |
| *The Gereg* | Utgivelse: 13. september 2019

Selskap: Eleven Seven
Format: CD, digital download, streaming | 11 | 25 | 38 | 73 | 32 | 99 | 24 | 14 | 21 | 103 |
| *Rumble of Thunder* | Utgivelse: 2 September 2022

Selskap: Better Noise
Format: CD, LP, digital download, streaming | — | 38 | — | — | — | — | 38 | 18 | — | — |

  

### Singler

|  |  |  |  |
| --- | --- | --- | --- |
| Tittel | **År** | **Topp plasering** | **Album** |
| **CAN** | **US**
**Main.** | **US**
**Rock** | **US**
**Rock**
**Dig.** | **US**
**World** |
| "Yuve Yuve Yu"
(solo og med From Ashes to New) | 2018 | 49 | 4 | 35 | 7 | 2 | *The Gereg* |
| "Wolf Totem"
(solo og med Jacoby Shaddix) | 34 | 5 | 22 | 1 | 1 |
| "Shoog Shoog" | 2019 | — | — | — | — | 24 |
| "The Great Chinggis Khaan" | — | — | — | — | — |
| "Song of Women"
(solo og med Lzzy Hale) | 2020 | — | — | — | — | — |
| "Sad but True" | — | — | — | — | 3 |  |
| "This Is Mongol" | 2022 | — | — | — | — | 9 | *Rumble of Thunder* |
| "Black Thunder" | — | — | — | — | 14 |

Referanser
----------

1. 1 2  «Billboard».
2. ↑  «Openculture».
3. ↑  «The Inertia».
4. ↑  «npr».
5. ↑  «Vice».
6. ↑  «President Mongolia».
7. ↑  «Louder Sound».
8. ↑  «Hammer».
9. ↑  «Heavy Magasin».
10. ↑  «Music News».
11. ↑  «Loder Sound».
12. ↑  «Star Wars».
13. ↑  «Mongol folk».
14. ↑  «DeadPress». Arkivert fra originalen 5. oktober 2020.
15. ↑  «Lzzy Hale».
16. ↑  «Mongolsk utmerkelse».
17. ↑  «Covid 19».
18. ↑  «Hear Mongolian Folk-Metal Act the HU Cover Metallica's "Sad but True"». *Revolver* **(engelsk)**. 4. desember 2020. Besøkt 2. november 2022.
19. ↑  Gross, Joe; Gross, Joe (10. september 2021). «'The Metallica Blacklist' is An Enormous Tribute to an Enormously Influential Album». *Rolling Stone* **(engelsk)**. Besøkt 2. november 2022.
20. ↑  «The Metallica Blacklist. Coming to Digital September 10th, Vinyl & CD on October 1st | Metallica.com». *www.metallica.com* **(engelsk)**. Besøkt 2. november 2022.
21. ↑  «The Hu: 'The Hun Tour,' upcoming second album - News.MN». *News.MN - The source of news* **(engelsk)**. 22. september 2021. Besøkt 2. november 2022.
22. ↑  Childers, Chad ChildersChad. «The Hu Release Chugging Rocker 'This Is Mongol' Ahead of New Album». *Loudwire* **(engelsk)**. Besøkt 2. november 2022.
23. ↑  «The HU Announce New Album, Drop Stunning New Song "Black Thunder"». *Revolver* **(engelsk)**. 8. juli 2022. Besøkt 2. november 2022.

Eksterne lenker
---------------

* (en) Offisielt nettsted Rediger på Wikidata

* (en) The Hu – kategori av bilder, video eller lyd på Commons Rediger på Wikidata
* (en) The Hu på Apple Music Rediger på Wikidata

* (en) The Hu på Discogs Rediger på Wikidata

* (en) The Hu på MusicBrainz Rediger på Wikidata

* (en) The Hu på Spotify Rediger på Wikidata

* (en) The Hu på Songkick Rediger på Wikidata

* (en) The Hu på Last.fm Rediger på Wikidata

* (en) The Hu på AllMusic Rediger på Wikidata

|  |  |
| --- | --- |
| Oppslagsverk/autoritetsdata | NKC **·** MusicBrainz **·** Discogs **·** AllMusic
 |